MS 1970

MS 1970 on kahden hyppyrimäen muodostama mäkihyppystadion Štrbské Plesossa Slovakiassa.

Historia
Štrbské Plesoon rakennettiin ensimmäinen Jarolímek-hyppyrimäki vuonna 1920, ja vuoden 1935 MM-kilpailuja varten se remontoitiin. Jarolímek purettiin vuonna 1962, koska samalle paikalle alettiin rakentaa vuonna 1966 MS 1970 -stadionia vuoden 1970 MM-kilpailuja varten.

Ensimmäisenä valmistui K88 MS 1970 B -mäki vuonna 1967 ja vuonna 1969 valmistui K110 MS 1970 A -mäki. Neuvostoliittolainen Gari Napalkov voitti normaalimäen ja suurmäen maailmanmestaruuden vuonna 1970. Suurmäen kilpailussa oli 140 000 katsojaa.

Talviuniversiadit on järjestetty Štrbské Plesossa vuosina 1987, 1999 ja 2015. Universiadimestareiksi ovat hypänneet vuonna 1987 suurmäen kilpailussa tšekkoslovakialainen Jiří Malec, normaalimäen kilpailussa tšekkoslovakialainen Peter Číž ja normaalimäen joukkuekilpailussa Tšekkoslovakia, vuonna 1999 suurmäen kilpailussa valkovenäläinen Sergei Bobrov, normaalimäen kilpailussa puolalainen Łukasz Kruczek ja itävaltalainen Fabian Ebenhoch ja normaalimäen joukkuekilpailussa Japani, vuonna 2015 normaalimäen kilpailussa bulgarialainen Vladimir Zografski, naisten normaalimäen kilpailussa venäläinen Irina Avvakumova, normaalimäen joukkuekilpailussa Venäjä joukkueella Jevgeni Klimov, Mihail Maksimotškin ja Ilmir Hazetdinov, naisten normaalimäen joukkuekilpailussa Venäjä joukkueella Anastasija Gladyševa ja Irina Avvakumova ja normaalimäen sekajoukkuekilpailussa Japani joukkueella Yuka Kobayashi ja Junshirō Kobayashi.

Euroopan nuorten olympiafestivaalit järjestettiin vuonna 1999 Štrbské Plesossa ja voittajiksi hyppäsivät normaalimäen kilpailuissa Veli-Matti Lindström ja joukkuekilpailussa Itävalta joukkueella Martin Koch, Florian Liegl ja Stefan Kaiser. 

MS 1970 B -mäessä on järjestetty vuosina 1990, 2000 ja 2009 nuorten MM-kilpailut. Nuorten maailmanmestaruudet ovat voittaneet vuonna 1990 itävaltalainen Heinz Kuttin ja joukkuekilpailun Itävalta joukkueella Heinz Kuttin, Werner Rathmayr, Herwig Millonig ja Alexander Pointner, vuonna 2000 joukkuekilpailun Itävalta joukkueella Martin Koch, Christian Nagiller, Florian Liegl ja Stefan Kaiser ja vuonna 2009 itävaltalainen Lukas Müller, naisten kilpailun saksalainen Magdalena Schnurr ja joukkuekilpailun Itävalta joukkueella Thomas Thurnbichler, Michael Hayböck, Florian Schabereiter ja Lukas Müller.

Vuonna 2010 modernisoitiin toiminnallisia rakennuksia. Vuoden 2014 remontissa tuomaritorni remontoitiin ja hyppääjien tiloja modernisoitiin.

MS 1970 A
MS 1970 A -mäki valmistui vuonna 1969, silloin mäen K-piste oli 110 metrissä. Vuonna 1984 mäkeä remontoitiin, remontissa mäen K-pistettä siirrettiin 110 metristä 114 metriin. Neljä vuotta myöhemmin mäki remontoitiin uudelleen ja K-piste siirrettiin 120 metriin. Vuonna 1991 hypättiin viimeisen kerran maailmancupin osakilpailu mäestä.

Sittemmin mäen profiili vanhentui. Vuonna 2012 vauhtimäestä poistettiin lahonneet puuosat ja se maalattiin, jotta mäki näyttäisi siistimmältä.

Mäkiennätyksen kehittyminen (miehet)
Mäkiennätyksen 128,5 metriä on hypännyt Sergei Bobrov.

Mäkiennätyksen kehittyminen (naiset)
Naisten mäkiennätyksen 94,0 metriä on hypännyt Anita Wold.

MS 1970 B
MS 1970 B -mäki valmistui vuonna 1967, silloin mäen K-piste oli 88 metrissä. Vuonna 1982 mäen alastulorinteeseen asennettiin muovitus. Vuoden 1998 remontissa mäen alastulorinteen muovitus vaihdettiin ja K-pistettä siirrettiin 88 metristä 90 metriin. Vuoden 2010 remontissa mäen reunustoja parannettiin. Vuoden 2014 remontissa vauhtimäkeen asennettiin jäähdytysjärjestelmä.

Mäkiennätyksen kehittyminen (miehet)
Mäkiennätyksen 100,0 metriä ovat hypänneet Kenneth Gangnes ja Ilmir Hazetdinov.

Mäkiennätyksen kehittyminen (naiset)
Naisten mäkiennätyksen 97,5 metriä on hypännyt Coline Mattel.

Kesämäkiennätyksen kehittyminen
Kesämäkiennätyksen 101,5 metriä on hypännyt Roman-Sergeevich Trofimov.

Lähteet
http://www.skisprungschanzen.com/EN/Ski+Jumps/SVK-Slovakia/%C5%A0trbsk%C3%A9+Pleso/0518-MS+1970/ 
http://www.tatry2015.sk/article/73/sports-complex-fis-strbske-pleso/ 
http://data.fis-ski.com/ski-jumping/results.html?place_search=Strbske+Pleso&seasoncode_search=all&sector_search=JP&date_search=&gender_search=&category_search=&codex_search=&nation_search=&disciplinecode_search=&date_from=01&search=Search&limit=100
http://data.fis-ski.com/ski-jumping/results.html?place_search=Vysoke+Tatr&seasoncode_search=all&sector_search=JP&date_search=&gender_search=&category_search=&codex_search=&nation_search=&disciplinecode_search=&date_from=01&search=Search&limit=100

Viitteet

Aiheesta muualla 

Slovakian hyppyrimäet